Pisarviljak
Pisarviljak (Dacrycarpus) on okaspuude perekond kivijugapuuliste sugukonnast. Perekonda kuuluvad kahekojalised igihaljad puud ja põõsad, mille kõrgus ulatub kuni üle 60 m. Perekond on levinud Uus-Meremaalt ja Fidžilt Uus-Guinea, Indoneesia, Malaisia ja Filipiinide kaudu Põhja-Myanmari ja Lõuna-Hiinani. Suurim mitmekesisus (viis liiki) on Uus-Guineal. Perekonda kirjeldas Stephan Ladislaus Endlicher.